EkBass/fiwiki-20250220-pages-articles huggingface dataset:
Ruteniumtetroksidi

Ruteniumtetroksidi (RuO4) on ruteniumin ja hapen muodostama epäorgaaninen yhdiste. Se on haihtuva yhdiste ja ominaisuuksiltaan jokseenkin samankaltaista kuin osmiumtetroksidi (OsO4). Ruteniumtetroksidi on myös myrkyllistä, vaikka ei aivan niin myrkyllistä kuin osmiumtetroksidi. Ruteniumtetroksidi on kiinteänä väriltään kullankeltaista. Se liukenee niukasti veteen, mutta hyvin hiilitetrakloridiin (CCl4), jonka kanssa se muodostaa vakaan liuoksen. Vapaana aineena ruteniumtetroksidi on hyvin reaktiivista ja voi reagoida räjähtäen useiden orgaanisten liuottimien, kuten dietyylieetterin, alkoholien, bentseenin ja pyridiinin kanssa. Ruteniumtetroksidi on hieman reaktiivisempaa kuin osmiumtetroksidi. Natriumvetysulfiitin avulla ruteniumtetroksidi voidaan pelkistää vähemmän reaktiiviseksi ruteniumdioksidiksi (RuO2). Ruteniumtetroksidi sulaa helposti huoneenlämmössä; sen sulamispiste on 25,4°C ja kiehumispiste noin 40°C. == Lähteet == == Aiheesta muualla == Luokka:Oksidit Luokka:Ruteniumyhdisteet
Savon Islamilainen Yhdyskunta

Savon Islamilainen Yhdyskunta aloitti toimintansa vuonna 1992 ja rekisteröitiin uskonnolliseksi yhdyskunnaksi vuonna 2000. Yhdyskunnalla oli moskeija Puijonkatu 26-28:ssa Kuopiossa, kunnes se sai lahjoituksena uudet tilat Kuopion Petosen kaupunginosasta. Suomen suurimpiin kuuluvassa Islamikeskuksessa on kaksi rukoustilaa (naisille omansa), kirjasto, luokkahuone, kahvio ja oleskelutila. Yhdyskunta hallinnoi muslimien hautarivialuetta lähellä Kuopiota. Vuonna 2022 yhdyskunnalla oli 170 jäsentä. Yhdyskunnan kieliä ovat suomi, arabia, somali sekä englanti. Vakiintuneen kaavan mukaisesti yhdyskunta ilmoitti rekisteröinnin yhteydessä sen uskontunnustuksen olevan: "Usko yhteen Ainoaan Jumalaan, Hänen Enkeleihinsä, Hänen kirjoihinsa, viimeiseen päivään, Hänen profeettaansa Muhammediin sekä kaikkiin muihin Hänen profeettoihinsa." Uskonnonharjoituksen muotona ovat islamin viisi tukipylvästä. Yhdyskunta voi järjestää julkisia ja yksityisiä kokouksia yhdyskunnan julkista uskonnonharjoittamista varten sekä siihen liittyen tiedotus- ja valistustilaisuuksia. Vuonna 2017 yhdyskunta järjesti mielenosoituksen, jossa vastustettiin Yhdysvaltojen presidentti Donald Trumpin päätöstä tunnustaa Jerusalem Israelin pääkaupungiksi. Yhdyskunnan imaami Mohamed El Fadely kiitti Suomen kantaa YK:n yleiskokouksen äänestyksessä, jossa Yhdysvaltojen ajama pääkaupunkitunnustus torjuttiin, sillä Arabiliiton tavoitteena on palestiinalaisvaltio, jonka pääkaupunkina on Jerusalem. == Lähteet == Luokka:Kuopion kulttuuri Luokka:Suomen islamilaiset yhdyskunnat
National Primitive Baptist Convention

National Primitive Baptist Convention (lyh. NPBC) on yhdysvaltalainen baptistinen kirkkokunta. Kirkkokunta on perustettu vuonna 1907, jolloin joukko afroamerikkalaisia primitiivibaptitsteja erosivat laajemmasta liikkeestä suurelta osin siksi, että he käyttivät kirkkokunnallisesti organisoituja virastoja ja toimintoja, jotka muut vahvasti kalvinistiset baptistiryhmät hylkäsivät. Kirkkokunnan historia ulottuu Yhdysvaltain sisällissodan jälkeiseen aikaan, jolloin primitiivibaptistit auttoivat entisiä orjuutettuja vihkimään omia diakonejaan ja pastorejaan sekä järjestäytymään. Järjestö perustettiin vuonna 1907 nimellä Colored Primitive Baptists of America. Nykyisin järjestöllä on seurakuntia 18 osavaltiossa. == Lähteet == == Aiheesta muualla == * Kirkkokunnan verkkosivusto Luokka:Baptismi Yhdysvalloissa Luokka:Kristinusko Floridassa
Suguru Iwazaki

Suguru Iwazaki (; s. 19. kesäkuuta 1991) on japanilainen baseball-pelaaja. Hän on ammattilainen Hanshin Tigers -seurassa Nippon Professional Baseballin Central Leaguessa. == Aiheesta muualla == Luokka:Japanilaiset baseballpelaajat Luokka:Vuonna 1991 syntyneet Luokka:Elävät henkilöt
Pienet sydämet (elokuva)

Pienet sydämet (A Little Romance) on George Roy Hillin ohjaama yhdysvaltalainen romanttinen draamakomedia vuodelta 1979. Sen pääosia, 13-vuotiaita rakastavaisia ja heidän iäkästä ystäväänsä näyttelevät Thelonius Bernard, Diane Lane ja Laurence Olivier. ==Juoni== Elokuvista englantinsa oppinut pariisilaisen taksinkuljettajan älykäs poika tapaa samanikäisen kivan amerikkalaistytön ja syntyy varhaisteiniromanssi. Tyttö saa kuulla muuttavansa vanhempiensa kanssa parin viikon päästä Pariisista takaisin Yhdysvaltoihin. Vanha mies kertoo nuorille taianomaisesta suudelmasta Venetsiassa Huokausten sillalla auringonlaskussa, ja kolmikko lähtee matkaan junalla. Tytön vanhemmat aloittavat kansainväliset etsinnät. ==Vastaanotto== Helsingin Sanomien Helena Ylänen piti tätä viatonta ja rehellisen tuntuista viihdetarinaa osoituksena George Roy Hillin todellisesta ohjaajanlaadusta, kevyestä lennokkuudesta joka tämän aiemmissa menestyselokuvissa (Puhallus, Butch ja Kid, Lämäri) on usein peittynyt kaupallisuuden alle. Hänestä tarina kykenee viihteen ohessa kertomaan myös jotakin olennaista kiireisten ja omiin ihmissuhdekuvioihinsa keskittyvien uravanhempien lapsista. Moitittavaa hän löysi vain veteraaninäyttelijä Laurence Olivierin äärimmäisestä karrikoinnista roolissaan höpsönä ranskalaispappana. Chicago Sun-Timesin Roger Ebert puolestaan piti tarinaa vaivaannuttavan epäuskottavana fantasiana, jonka elokuvan tekijät kuitenkin tuntuvat ottavan ihan tosissaan. Hän kehui nuoria näyttelijöitä, joiden hän arveli juttelevan keskenään paljon luontevammin kuvaustauoilla, kun ei tarvitse toistella aikuisten keksimiä pikkuvanhoja repliikkejä. Itse elokuva ja naispääosan esittäjä Diane Lane saivat Youth in Film -palkinnot ja Thelonius Bernard samassa gaalassa Jackie Cooganin mukaan nimetyn nuorten miesnäyttelijöiden palkinnon. Georges Delerue sai elokuvan alkuperäismusiikista Oscarin. Oscar-ehdokkuus tuli myös Allan Burnsille parhaan sovitetun käsikirjoituksen sarjassa. Golden Globe -ehdokkuudet tulivat Olivierille miessivuosasta ja Deleruelle musiikista. ==Lähteet== Luokka:Vuoden 1979 yhdysvaltalaiset elokuvat Luokka:Yhdysvaltalaiset nuortenelokuvat Luokka:Yhdysvaltalaiset romanttiset komediat Luokka:George Roy Hillin ohjaamat elokuvat
Arpivelhokala

Arpivelhokala (Erosa erosa) on velhokaloihin kuuluva kalalaji. Lajia tavataan Tyynestämerestä. == Koko ja ulkonäkö == Arpivelhokala voi kasvaa suurimmillaan 15–20 cm pitkäksi. Ruumiinrakenteeltaan laji on suuripäinen, lyhytkuonoinen ja nelikulmainen. Otsassa on kyhmy, jota seuraa lovi ennen pitkää selkäevää. Pyrstöevä on pyöreähkö. Väriltään arpivelhokala on punainen, oranssi, harmaa tai ruskea. Kalan ruumiissa ja evissä on tummia juovia ja valkoisia laikkuja. Arpivelhokala on hyvin myrkyllinen. == Levinneisyys ja elintavat == Arpivelhokalaa tavataan Japanista Australiaan ja Tongalle. Laji elää hiekka- tai mutapohjaisilla riutoilla yleensä 30–90 metrin ja syvimmillään 175 metrin syvyydessä. Lähellä päiväntasaajaa syvemmällä kuin muualla. == Lähteet == Luokka:Ahvenkalat
Lewis and Clarkin piirikunta

Lewis and Clarkin piirikunta () on Yhdysvaltojen Montanan osavaltiossa sijaitseva piirikunta. Sen väkiluku oli 70 973 vuonna 2020. Piirikunnan hallintokeskus on osavaltion pääkaupunki Helena. Piirikunta perustettiin vuonna 1865 nimellä Edgertonin piirikunta (), ja nykyisen nimensä se sai kaksi vuotta myöhemmin. == Väestö == Vuoden 2020 väestönlaskennassa Lewis and Clarkin piirikunnan asukasluku oli 70 973\. Arvion mukaan asukkaista valkoisia on 93,6 %, alkuperäisasukkaita 2,2 %, aasialaisia 0,9 %, mustia 0,6 % ja Tyynenmeren alkuperäisasukkaita 0,1 %. Asukkaista 2,7 % kuuluu kahteen tai useampaan rotuun. 3,2 % asukkaista puhuu kotonaan jotain muuta kieltä kuin englantia ja 1,9 % asukkaista on syntynyt ulkomailla. == Lähteet == == Aiheesta muualla == Luokka:Montanan piirikunnat
Kehitteillä olevat videopelit

Tämä artikkeli käsittelee videopelejä, jotka ovat vielä kehityksessä. Näiden julkaisuajat ovat vielä epävarmoja. Kuluvan vuoden videopelejä käsittelee Videopelivuosi . == 2026 == * Animal Use Protocol * Don't Kill Them All * Human Fall Flat 2 * Lords of Fallen 2 * Paranormal Activity: Found Footage == 2027 == * Arma 4 == Ei suunniteltua julkaisuaikaa tiedossa == * The Elder Scrolls VI * The Witcher 4 == Lähteet == *
Sekovartiset

Sekovartiset ovat kasveja, joiden kasvulliset osat eivät ole erilaistuneet juureksi, varreksi ja lehdiksi vaan muodostavat sekovarren. Aikaisemmin sekovartisia (Thallophyta) pidettiin yhtenä neljästä kaaresta, joihin kasvikunta jaettiin; muut kolme olivat sammalet, sanikkaiset ja siemenkasvit. Tämä kaari jaettiin 14 alakaareen, jotka olivat: # bakteerit (Bacteria) # sinilevät (Cyanophyceae) # siimaeliöt (Flagellatae) # erilaissiimaiset (Heterocontae) # piilevät (Diatomeae) # yhtymälevät (Conjugatae) # viherlevät (Chlorophyceae) # näkinpartaiset (Charales) # ruskolevät (Phaecophyceae) # punalevät (Rhodophyceae) # limasienet (Myxomyoctes) # leväsienet (Phycomyoctes) # varsinaiset sienet (Eumyoctes) ja # jäkälät (Lichenes). Jo 1930-luvulla pidettiin kuitenkin ilmeisenä, etteivät nämä muodosta yhtenäistä fylogeneettista ryhmää ja että polveutumisopillisessa järjestelmässä kutakin alakaarta olisi pidettävä omana kaarenaan. Nykyisen käsityksen mukaan levät jaetaankin yhdeksään kaareen. Sen sijaan bakteereja ja sieniä ei enää edes lueta kasvikuntaan kuuluviksi, vaan ne muodostavat omat kuntansa, joista bakteereihin kuuluvat myös sinilevät eli syanobakteerit. Jäkälät taas koostuvat symbioosissa elävistä sienistä ja levistä. ==Lähteet== Luokka:Kasvit Luokka:Vanhentuneet tieteelliset teoriat
Church of God (Cleveland, Tennessee)

Church of God (lyh. COGC) on yhdysvaltalainen helluntailailainen kirkkokunta, joka edustaa erityisesti pyhistyshelluntailaisuutta. Kirkkokuntaan kuuluu yli 7 miljoonaa jäsentä ja se toimii lähes 180 maassa. Church of God sai alkunsa 19. elokuuta 1886 Monroen piirikunnassa, lähellä Pohjois-Carolinan rajaa. Entinen baptisti Richard Green Spurling saarnasi alueella ja kahdeksan henkilöä muodosti liiton, jonka tarkoituksena oli noudattaa Uutta testamenttia uskon ja käytännön elämän ohjeena. == Kannatusalueet == COGC:n suhteellisesti vahvimpia kannatusalueita osavaltioittain ovat Georgia, Alabama, Länsi- Virginia, Etelä-Carolina ja Tennessee. Yksittäisistä kaupungeista vahvimpia ovat Jesup, Cleveland, Jasper, Mount Gay-Shamrock ja Tifton. == Lähteet == == Aiheesta muualla == * Kirkkokunnan verkkosivusto Luokka:Helluntaiherätys Yhdysvalloissa Luokka:Kristinusko Tennesseessä
Foursquare Church

Foursquare Church eli International Church of the Foursquare Gospel (lyh. ICFG) on yhdysvaltalainen helluntailainen kirkkokunta. Kirkkokunta on perustettu vuonna 1927 ja sen perustaja on kanadalainen herätysjohtaja Aimee Semple McPherson. Foursquare Church perustettiin Los Angelesissa vuonna 1923 Angelus-temppelin avajaisten yhteydessä. Kaliforniassa avattiin nopeasti myös neljä muuta kirkkoa ja kirkkokunnan ensimmäinen lähetyssaarnaaja aloitti vuonna 1927. Perustaja Aimeen kuoltua vuonna 1944, hänen poikansa Rolf Kennedy McPherson johti kirkkokuntaa 44 vuoden ajan. 1900-luvun lopulla Foursquare Church oli yksi suurimmista helluntailaisista kirkkokunnista. Vuonna 2021 siihen kuului yli 8,8 miljoonaa jäsentä ja yli 67 500 seurakuntaa maailmanlaajuisesti. == Lähteet == == Aiheesta muualla == * Kirkkokunnan verkkosivusto Luokka:Helluntaiherätys Yhdysvalloissa Luokka:Kristinusko Kaliforniassa
International Pentecostal Holiness Church

International Pentecostal Holiness Church (lyh. IPHC) on yhdysvaltalainen helluntailainen kirkkokunta, joka edustaa pyhityshelluntailaisuutta. Kirkkokunta syntyi pian Azusa-kadun herätyksen jälkeen kun kolme pyhitysliikkeen eteläistä kirkkoa yhdistyivät helluntaikirkoksi. Kirkon nimessä näkyy kahden suuren herätysliikkeen, 1800-luvun pyhitysherätyksen ja 1900-luvun helluntaiherätyksen perintö. == Lähteet == == Aiheesta muualla == * Kirkkokunnan verkkosivusto Luokka:Helluntaiherätys Yhdysvalloissa Luokka:Kristinusko Oklahomassa
Kunpa oisin kertonut

Kunpa oisin kertonut on suomalaislaulaja Mirellan esikoisalbumi, joka julkaistiin 1. marraskuuta 2024. Albumi ylitti nelinkertaisen platinarajan ennakkotilauksilla. Julkaisun myötä Mirella lähtee tammikuussa 2025 laajalle kiertueelle, joka kattaa koko Suomen. == Kappaleet == # # # # # # # # # # # # # (Lauri Haavin kanssa) # Lähde: == Arvostelut == * Helsingin Sanomat: == Lähteet == Luokka:Suomalaiset popalbumit Luokka:Vuoden 2024 esikoisalbumit
Luettelo Montanan piirikunnista

Tämä on luettelo Montanan osavaltion piirikunnista. Montanassa on 56 piirikuntaa. Piirikunta Sijainti Hallintokeskus Perustettu Väkiluku (2020) Beaverheadin piirikunta Dillon 1864 Big Hornin piirikunta Hardin 1913 Blainen piirikunta Chinook 1895 Broadwaterin piirikunta Townsend 1897 Carbonin piirikunta Red Lodge 1895 Carterin piirikunta Ekalaka 1917 Cascaden piirikunta Great Falls 1887 Chouteaun piirikunta Fort Benton 1865 Custerin piirikunta Miles City 1865 Danielsin piirikunta Scobey 1920 Dawsonin piirikunta Glendive 1865 Deer Lodgen piirikunta Anaconda 1864 Fallonin piirikunta Baker 1913 Fergusin piirikunta Lewistown 1885 Flatheadin piirikunta Kalispell 1893 Gallatinin piirikunta Bozeman 1864 Garfieldin piirikunta Jordan 1919 Glacierin piirikunta Cut Bank 1919 Golden Valleyn piirikunta Ryegate 1920 Graniten piirikunta Philipsburg 1893 Hillin piirikunta Havre 1912 Jeffersonin piirikunta Boulder 1864 Judith Basinin piirikunta Stanford 1920 Laken piirikunta Polson 1923 Lewis and Clarkin piirikunta Helena 1864 Libertyn piirikunta Chester 1920 Lincolnin piirikunta Libby 1909 Madisonin piirikunta Virginia City 1864 McConen piirikunta Circle 1919 Meagherin piirikunta White Sulphur Springs 1867 Mineralin piiirikunta Superior 1914 Missoulan piirikunta Missoula 1864 Musselshellin piirikunta Roundup 1911 Parkin piirikunta Livingston 1887 Petroleumin piirikunta Winnett 1926 Phillipsin piirikunta Malta 1915 Ponderan piirikunta Conrad 1919 Powder Riverin piirikunta Broadus 1919 Powellin piirikunta Deer Lodge 1901 Prairien piirikunta Terry 1915 Ravallin piirikunta Hamilton 1893 Richlandin piirikunta Sidney 1914 Rooseveltin piirikunta Wolf Point 1919 Rosebudin piirikunta Forsyth 1901 Sandersin piirikunta Thompson Falls 1906 Sheridanin piirikunta Plentywood 1913 Silver Bow’n piirikunta Butte 1881 Stillwaterin piirikunta Columbus 1913 Sweet Grassin piirikunta Big Timber 1895 Tetonin piirikunta Choteau 1893 Toolen piirikunta Shelby 1914 Treasuren piirikunta Hysham 1919 Valleyn piirikunta Glasgow 1893 Wheatlandin piirikunta Harlowton 1917 Wibaux’n piirikunta Wibaux 1914 Yellowstonen piirikunta Billings 1893 == Lähteet == == Aiheesta muualla == * Montana
Pentecostal Assemblies of the World

Pentecostal Assemblies of the World (lyh. PAW) on maailman vanhin ykseyshelluntailainen kirkkokunta. Kirkkokunnan teologiassa korostuu Jeesuksen nimeen kastaminen ja Pyhän Hengen kaste. Kirkkokuntaan kuuluu noin 1,5 miljoonaa jäsentä Yhdysvalloissa ja kansainvälisesti 2 miljoonaa. Kirkkokunta on pääosin afroamerikkalainen. Kirkkokunta perustettiin sen jälkeen, kun Azusa-kadun herätys levisi osavaltioihin. == Lähteet == == Aiheesta muualla == * Kirkkokunnan verkkosivusto Luokka:Helluntaiherätys Yhdysvalloissa Luokka:Kristinusko Indianassa
Trøftskogenin kappeli

Trøftskogenin kappeli () on Nord-Odalin kunnassa Norjassa sijaitseva puinen pitkäkirkko vuodelta 1931. ==Lähteet== ==Aiheesta muualla== Luokka:Norjan puukirkot Luokka:Nord-Odal
Langhusin kirkko

Langhusin kirkko () on Nordre Follon kunnassa Norjassa sijaitseva tiilinen pitkäkirkko vuodelta 1975. ==Lähteet== ==Aiheesta muualla== Luokka:Norjan kivikirkot Luokka:Nordre Follo
Pentecostal Church of God

Pentecostal Church of God (lyh. PCG) on yhdysvaltalainen helluntailainen kirkkokunta, joka on perustettu vuonna 1919. Kirkkokunta itsenäistyi Assemblies of God-kirkkokunnasta. Kirkkokunnalla on yli 600 000 jäsentää 58 maassa. Yhdysvalloissa kirkkokuntaan kuuluu noin 90 000 jäsentä ja yli 1 000 seurakuntaa. Kirkkokunta perustettiin Illinoisin Chicagossa vastauksena monien pohjoisten helluntaiseurakuntien löyhään organisaatioon. == Lähteet == == Aiheesta muualla == * Kirkkokunnan verkkosivusto Luokka:Helluntaiherätys Yhdysvalloissa Luokka:Kristinusko Texasissa
Ernesto Rossi

Ernesto Rossi (27. maaliskuuta 1827 – 4. kesäkuuta 1896) oli italialainen näyttelijä. == Ura == Rossi karkasi kotoaan 1846 ja liittyi erääseen koomikkoryhmään. Hän eteni Calloudin, Gustavo Modenan, Giuseppe Moncalvon ja Giovanni Leighebin ryhmien kautta vuonna 1850 Compagnia Reale Sardaan. Rossi tunnettiin ennen kaikkea Shakespeare-tulkitsijana. Hän näytteli muiden muassa Othellon, Macbethin, Kuningas Learin ja Hamletin roolit. Rossin repetoaariin kuului myös Niccolò Machiavellin ja Carlo Goldonin komedioita ja tragedioita sekä useita ulkomaisia näytelmiä. Hän näytteli niin ikään monissa aikalaisnäytelmissä. Rossi teki useita kiertueita. Vuonna 1868 hän matkusti Ranskaan, Espanjaan ja Portugaliin. Pari vuotta myöhemmin hän suuntasi Etelä- Amerikkaan. Kiertueet jatkuivat muun muassa Itävaltaan, Saksaan, Belgiaan, Hollantiin, Romaniaan, Egyptiin ja Yhdysvaltoihin (1883). Rossi kuoli palattuaan Venäjältä Pescaraan. == Lähteet == Luokka:Italialaiset näyttelijät Luokka:Vuonna 1827 syntyneet Luokka:Vuonna 1896 kuolleet
Greverudin kirkko

Greverudin kirkko () on Nordre Follon kunnassa Norjassa sijaitseva tiilinen pitkäkirkko vuodelta 1967. ==Lähteet== ==Aiheesta muualla== Luokka:Norjan kivikirkot Luokka:Nordre Follo
Kolbotnin kirkko

Kolbotnin kirkko () on Nordre Follon kunnassa Norjassa sijaitseva kivinen pitkäkirkko vuodelta 1932. ==Lähteet== ==Aiheesta muualla== Luokka:Norjan kivikirkot Luokka:Nordre Follo
Oppegårdin kirkko

Oppegårdin kirkko () on Nordre Follon kunnassa Norjassa sijaitseva puinen pitkäkirkko vuodelta 1876. ==Lähteet== ==Aiheesta muualla== Luokka:Norjan puukirkot Luokka:Nordre Follo
Sofiemyrin kirkko

Sofiemyrin kirkko () on Nordre Follon kunnassa Norjassa sijaitseva tiilikirkko vuodelta 1987. ==Lähteet== ==Aiheesta muualla== Luokka:Norjan kivikirkot Luokka:Nordre Follo
Västerhejde

Västerhejde on taajama Gotlannin kunnassa Gotlannin läänissä samannimisessä historiallisessa maakunnassa Ruotsissa. Taajamassa oli 546 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gotlanti
Havdhem

Havdhem on taajama Gotlannin kunnassa Gotlannin läänissä samannimisessä historiallisessa maakunnassa Ruotsissa. Taajamassa oli 255 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Gotlanti
Tingstäde

Tingstäde on taajama Gotlannin kunnassa Gotlannin läänissä samannimisessä historiallisessa maakunnassa Ruotsissa. Taajamassa oli 236 asukasta vuonna 2021. Tingstäden vieressä sijaitsevassa järvessä on keskiaikainen muinaisjäännös Bulverket. ==Lähteet== ==Aiheesta muualla== Luokka:Ruotsin taajamat Luokka:Gotlanti
United Pentecostal Church International

United Pentecostal Church International (lyh. UPCI) on yhdysvaltalainen helluntailainen kirkkokunta, joka on perustettu vuonna 1945. Kirkkokunta on maailman suurin ykseyshelluntailainen kirkkokunta, joka on kasvanut huomattavasti perustamisestaan lähtien. Kirkkokunnan päämaja sijaitsee St. Louisin esikaupunkialueella Missourissa. Kirkkokunnan juuret ovat Bethelin raamattukoulussa ja Azusa-kadun herätyksessä. Organisaation juuret ulottuvat vuoteen 1916, jolloin suuri joukko helluntaipappeja yhdistyi ykseyshelluntailaisuuden opetuksen ympärille. Järjestö muodostettin vuonna 1945, kun Pentecostal Church, Inc. ja Pentecostal Assemblies of Jesus Christ yhdistyivät. == Lähteet == == Aiheesta muualla == * Kirkkokunnan verkkosivusto Luokka:Helluntaiherätys Yhdysvalloissa Luokka:Kristinusko Missourissa
Mikko Pitkänen

Mikko Pitkänen (s. 2. tammikuuta 1997 Kuopio) on suomalainen jalkapalloilija. Pelipaikaltaan hän on keskuspuolustaja. Pitkänen edustaa Veikkausliigassa pelaavaa AC Oulua. Mikko Pitkänen pelasi juniorivuodet KuPS:n joukkueissa. Kaudella 2014 hän pelasi ensimmäiset veikkausliigaminuuttinsa 16. huhtikuuta FC Honkaa vastaan. Suurimman osan vuosien 2015-2019 peleistä Pitkänen pelasi Kakkosta kuopiolaisessa KuFu98:ssa. Lisäksi hän kävi lainalla syyskaudella 2018 Kakkosta pelanneessa IF Gnistanissa. Hänen KuPS-sopimustaan jatkettiin syksyllä 2018 seuraavalle kaudelle. Kaudella 2020 Pitkänen pelasi Ykkösen AC Kajaanissa, josta hän siirtyi kaudella 2021 Veikkausliigaan nousseeseen VPS:ään. Seuraavat kolme kautta hän pelasikin VPS:n avauskokoonpanossa siirtyen kauden 2024 päätteeksi uuteen Veikkausliigaseuraan AC Ouluun. Mikko Pitkänen on pelannut kauden 2024 loppuun mennessä Veikkausliigassa viiden kauden aikana KuPS:ssa ja VPS:ssä 91 ottelua ja tehnyt niissä 5 maalia. == Saavutukset == * SM-pronssi 2023 == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Bulverket

Bulverket on Gotlannin saaren pohjoisosassa Tingstäde-nimisen järven pohjassa sijaitseva keskiaikainen puulinnoitus. Se on dendrokronologisesti ajoitettu noin 1120-luvulle. Rakennelma on koostunut puutolppien päälle asetetusta alustasta, jonka sivut ovat olleet noin 170 metriä pitkät. Alustalla on sijainnut taloja ja sen ympärillä on ollut ulkoinen paaluvarustus. Ei tiedetä, ketkä noin 25 000 puuta vaatineen Bulverketin rakensivat tai mihin sitä on käytetty. ==Lähteet== ==Aiheesta muualla== Luokka:Ruotsin muinaisjäännökset Luokka:Gotlanti
Tofusakkaprojekti

pienoiskuva|Sichuanin maanjärjestyksen tuhoja Tofusakkaprojekti () on kiinalainen nimitys heikkolaatuiselle rakentamiselle. Nimityksen taustalla on kiinalainen metafora, jonka mukaan tofun valmistuksessa jäänyt sakka merkitsee huonosti tehtyä työtä. Nimityksen on keksinyt Kiinan entinen pääministeri Zhu Rongji vuonna 1998 hänen kuvaillessaan Jiujiangiin rakennettuja heikkolaatuisia tulvapatoja. Tofusakkaprojekteista alettiin puhua laajemmin vuonna 2008 Sichuanin maanjäristyksen jälkeen, kun useat kaupungin rakennukset romahtivat. Kiinalaiset mediat eivät juurikaan puhu tofusakkaprojekteista, koska heikkolaatuinen rakentaminen on kommunistipuolueelle kiusallinen aihe. Viranomaiset myös estävät tofusakkarakentamisesta raportoimisen ja syyttävät esim. tulvia ja taifuneita. Sichuanin vuoden 2008 maanjäristyksen jälkeen viranomaiset kuitenkin vannoivat rankaisevansa rakentajia, jotka tekevät huonoa jälkeä. == Piirteitä == Tofusakkaprojekteja leimaa ennen kaikkea rakennusmateriaalien laadusta pihistely. Betoni ei välttämättä ole parasta mahdollista laatua tai tiiliskiviä ei käytetä niin paljon kuin olisi tarpeen. Myös betonielementteihin tulevia terästankoja asennetaan liian harvakseltaan eivätkä ne ole riittävän paksuja. Toisinaan rakentamisessa käytetään täysin sopimattomia materiaaleja kuten styroksia teiden varsien kaiteissa. Styroksia on myös käytetty asuinrakennuksissa, minkä johdosta ne ovat merkittäviä paloturvallisuusriskejä. Rakennustyömailla ei myöskään aina ole päteviä työntekijöitä tai edes päteviä arkkitehteja. == Yleisyys ja syyt == Asuinrakennuksien lisäksi tofusakkaprojekteihin on kuulunut mm. rautateitä, patoja ja siltoja, joiden kestävyys on aiheuttanut huolta paikallisissa. Paikallisten luottamus tofusakkaprojektien tilalle rakennettujen rakennuksien kohdalla on myös vähäistä johtuen mm. rakentamisen nopeasta tahdista ja pintapuolisesta korjaamisesta liimalla. Turvallisuusstandardien täyttymistä ei myöskään valvota kaikissa tapauksissa. Heikkolaatuinen rakentaminen on myös keino rakentaa mahdollisimman paljon uutta, minkä jälkeen paikallishallinto voi hakea korvauksia keskushallinnolta riippumatta siitä, ovatko rakennukset käyttökelpoisia. Pihistelystä säästyneet rahat käytetään joko paikallisten viranomaisten lahjomiseen tai rakennusfirma pitää rahat itsellään. Myös paikalliset kommunistipuolueen viranomaiset hyötyvät rakentamisen laadusta ja materiaaleista pihistämisestä ottamalla jopa 4/5 projektiin varatuista rahoista. Tofusakkarakentamista ei esiinny vain syrjäseuduilla, vaan myös esim. Pekingissä. Shenzhenissä sijaitseva Kiinan korkeimpiin kuuluva pilvenpiirtäjä jouduttiin evakoimaan vuonna 2021, kun sen havaittiin heiluvan. Kiinan vyö ja tie -aloitteen myötä tofusakkaproketit ovat levinneet myös Kiinan ulkopuolelle. Huonon laadun lisäksi Kiinan rakennusprojektit ulkomailla ovat myös usein olleet tarpeettomia ja kalliita. == Lähteet == Luokka:Kiinalainen arkkitehtuuri Luokka:Yhdyskuntatekniikka
Slottsbron

Slottsbron on taajama Grumsin kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 1 074 asukasta vuonna 2021. Slotssbron kasvoi aikoinaan nyt jo lakkautetun sulfiittitehtaan ympärille. Dansband Sven-Ingvars on kotoisin Slottsbronista. ==Kuvia== Slottsbrons IF Svenska dagbladets årsbok 1934.png|Slottsbrons IF:n jääpallojoukkue voitettuaan Ruotsin mestaruuden vuonna 1934. ==Lähteet== ==Aiheesta muualla== Luokka:Ruotsin taajamat Luokka:Grumsin kunta
Segmon

Segmon on taajama Grumsin kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 427 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Grumsin kunta
Plura Jonsson

Plura Jonsson (s. 10. elokuuta 1951) on ruotsalainen laulaja-lauluntekijä, kirjailija ja televisiojuontaja. Norrköpingistä kotoisin oleva Jonsson tuli 1980-luvulla tunnetuksi Eldkvarn-yhtyeen laulajana. Hän on myös tehnyt kappaleita muun muassa Sven-Ingvarsille ja Jerry Williamsille. Vuodesta 2011 hän on juontajut TV3:lla Pluras kök -kokkiohjelmaa. Jonsson on julkisuudessa kertonut aiemmin kärsineensä ongelmista alkoholin ja huumeiden kanssa. Vuonna 2011 hänet tuomittiin kolmen kuukauden vankeuteen kokaiinin hallussapidosta ja eteenpäin luovuttamisesta. ==Lähteet== ==Aiheesta muualla== Luokka:Ruotsalaiset laulaja-lauluntekijät Luokka:Ruotsalaiset kirjailijat Luokka:Ruotsalaiset juontajat Luokka:Vuonna 1951 syntyneet Luokka:Elävät henkilöt
Kantopop

Kantopop tai cantopop (), myös HK-pop (), on popmusiikin tyylilaji, jossa kappaleet ovat kantoninkiinankielisiä. Kantopopissa on vaikutteita länsimaisen popmusiikin lisäksi rockista, jazzista ja diskomusiikista. Sen juuret ovat 1930- ja 1940-luvuilla Hongkongissa tehdyssä musiikissa, joskin varsinaista suosiota se alkoi saavuttaa vasta 1950- ja 1960-luvuilla. Sen kukoistuskausi alkoi 1970-luvun alkupuolella, jolloin se nousi tärkeäksi osaksi hongkongilaista kulttuuri-identiteettiä. Suurinta kantopopin menestys oli 1980- ja 1990-luvuilla, jolloin se oli johtavassa asemassa koko kiinalaisessa musiikkiteollisuudessa.Chu 2017, s. 1–9. Ajan suurimpia kantopop-tähtiä olivat 1980-luvun ”superidolit” Leslie Cheung, Anita Mui, Danny Chan ja Alan Tam sekä heidän jälkeensä 1990-luvulla esiin nousseet ”neljä taivaallista kuningasta” Jacky Cheung, Andy Lau, Leon Lai ja Aaron Kwok. Kantopopin suosio lähti laskuun 1990-luvun viimeisinä vuosina, kun mandariinikiinasta alkoi yhä vahvemmin tulla Kiinan taloudellisen ja kulttuurillisen kasvun ja kehityksen kieli. Samalla mandariinikiinaksi esitetty mandopop alkoi vallata jalansijaa kantopopilta, ja muut Itä-Aasian maat, kuten Taiwan, Singapore ja Etelä-Korea, kehittivät omaa musiikkiteollisuuttaan.Chu 2017, s. 9–10. Kiinnostus kantopopia kohtaan heräsi uudelleen Hongkongissa koronaviruspandemian aikana rajojen sulkeutumisen ja matkustusrajoitteiden myötä. Myös samoihin aikoihin tapahtuneet suuret mielenosoitukset ja Kiinan valtaa Hongkongin asioissa lisänneen uuden kansallisen turvallisuuden lain säätäminen herättivät hongkongilaisissa ylpeyden omasta paikallisesta kulttuuriperimästään ja identiteetistään. Erityisen suurta suosiota on nauttinut 12-henkinen poikabändi Mirror, jota hongkongilainen media on kutsunut ”kantopopin uusiksi kuninkaiksi”. == Lähteet == * === Viitteet === Luokka:Popin tyylilajit Luokka:Hongkongilainen kulttuuri Luokka:Kantoninkiinan kieli
Blainen piirikunta (Idaho)

Blainen piirikunta () on Yhdysvaltojen Idahon osavaltiossa sijaitseva piirikunta. Sen väkiluku oli 24 272 vuonna 2020. Piirikunnan hallintokeskus ja suurin kaupunki on Hailey. Piirikunta on perustettu vuonna 1895. == Väestö == Vuoden 2020 väestönlaskennassa Blainen piirikunnan asukasluku oli 24 272\. Arvion mukaan asukkaista valkoisia on 94,5 %, alkuperäisasukkaita 1,6 %, aasialaisia 1,3 %, mustia 0,6 % ja Tyynenmeren alkuperäisasukkaita 0,1 %. Asukkaista 1,7 % kuuluu kahteen tai useampaan rotuun. 25,0 % asukkaista puhuu kotonaan jotain muuta kieltä kuin englantia ja 17,0 % asukkaista on syntynyt ulkomailla. == Lähteet == == Aiheesta muualla == Luokka:Idahon piirikunnat
Miyako-odori

Miyako-odori (, kirj. ’pääkaupungin tanssi’) on vuosittain Kioton Gionissa järjestettävä tapahtuma, jonka aikana maikot ja geikot esiintyvät tanssiesityksissä. Tapahtuma on järjestetty vuodesta 1872 lähtien joka huhtikuu, joskin vuosina 2020 ja 2021 se peruutettiin koronapandemian takia. Esityksiä on ollut kuukauden jokaisena päivänä neljä. Kukin esitys kestää tunnin ja koostuu kahdeksasta kohtauksesta. Esityksen teema on joka vuosi eri. Tuotantoon on osallistunut monia arvostettuja kulttuurihenkilöitä. Miyako- odoria alettiin järjestää vuonna 1872 kiotolaisten geikojen aloitteesta. Muutamaa vuotta aiemmin vuonna 1869 Kioto oli menettänyt pitkäaikaisen asemansa Japanin pääkaupunkina, eivätkä paikalliset olleet tyytyväisiä päätökseen. Tapahtuman tarkoitus oli nostattaa yleistä mielialaa kaupungissa. Gionin Kaburenjō-teatteri rakennettiin tapahtumaa varten ja on siitä lähtien toiminut tapahtumapaikkana. Erityistä tapahtumassa on se, että kuka vain voi ostaa sinne lipun. Tavallisesti maikojen ja geishojen esityksiä on vaikeaa päästä näkemään, koska he esiintyvät lähinnä vakioasiakkaille. Ennen tanssiesitystä maikoila ja geikoilla on tapana suorittaa teeseremonia, jota katsojien on myös mahdollista seurata. Teeseremonia edustaa ryūrei-tyyliä, eli sen aikana käytössä ovat tuolit ja pöydät. Kyseinen tyyli esiteltiin yleisölle ensimmäistä kertaa juuri Miyako-odorissa vuonna 1872 sellaisia länsimaalaisia vieraita ajatellen, joille perinteinen polvistumisasento tuotti vaikeuksia. == Lähteet == Luokka:Geishalaitos Luokka:Japanilainen tanssi Luokka:Japanin tapahtumat Luokka:Kioto
Blainen piirikunta

Blainen piirikunta (Blaine County) on neljän piirikunnan nimi Yhdysvalloissa: * Blainen piirikunta, Idaho * Blainen piirikunta, Montana * Blainen piirikunta, Nebraska * Blainen piirikunta, Oklahoma
Erik Johan Tolpo

Erik Johan Tolpo (1688 Turku – 31. elokuuta 1766 Turku) oli suomalainen juristi. Hänet nimitettiin Turun kunnallispormestariksi vuonna 1727 ja oikeuspormestariksi vuonna 1731. Vuonna 1734 hänestä tuli Ruotsin säätyvaltiopäivien valtiopäivämies.Tolpo, Erik Johan (1688-1766) Akatemiasampo, viitattu 1.11.2024 Tolpon vanhemmat olivat kauppias, raatimies Henrik Tålpo (k. 1734) ja tämän ensimmäinen vaimo Maria Sundel. Tolpo kirjoitti ylioppilaaksi vuonna 1705. Hän auskultoi Turun hovioikeudessa vuonna 1708 ja toimi sitten notaarina Turun raastuvanoikeudessa. Hänestä tuli Turun läänin jalkaväkirykmentin sotatuomari vuonna 1713. Tolpo oli naimisissa Brita Wechterin (k. 1766) kanssa. Hänen poikansa oli auskultantti Erik Johan Tolpo (k. 1742). == Lähteet == Luokka:Suomalaiset tuomarit Luokka:Turun kaupunginjohtajat ja pormestarit Luokka:Ruotsin säätyvaltiopäivien valtiopäivämiehet Luokka:Vuonna 1688 syntyneet Luokka:Vuonna 1766 kuolleet
Baltasar Schultz

Baltasar Schultz (k. 6. joulukuuta 1733 Turku) oli suomalainen raatimies, joka toimi Turun kunnallispormestarina vuodesta 1710. Hän erosi tehtävistään vuonna 1727.Schultz, Baltasar (-1733) Akatemiasampo, viitattu 1.11.2024 Schultzin vanhemmat olivat kauppias Jost Jochimsson Schultz (k. 1677) ja tämän ensimmäinen vaimo Magdalena Baltasarsdotter Wernle. Schultz kirjoitti ylioppilaaksi Turussa vuonna 1662. Hän sai komissaarin arvon vuonna 1689, ja hänestä tuli raatimies Turussa vuonna 1692. Turun kunnallispormestarina toimintansa aikana hän lähti vuonna 1713 sotaa pakoon Ruotsiin, josta hän palasi rauhan myötä. Schultz meni vuonna 1680 naimisiin Sidonia Woltersdorffin (k. 1688) kanssa. Toisen avioliittonsa hän solmi noin vuonna 1690 Katarina Elisabet Mæcen (k. 1722) kanssa. Schultzin veli oli aatelinen Joakim Riddercrantz. == Lähteet == Luokka:Suomalaiset henkilöt Luokka:Turun kaupunginjohtajat ja pormestarit Luokka:Turun raatimiehet Luokka:1600-luvulla syntyneet Luokka:Vuonna 1733 kuolleet
Samuel Lindeman

Samuel Lindeman (s. 29. joulukuuta 1997 Kouvola) on suomalainen jalkapalloilija, edustaa Veikkausliigassa pelaavaa Vaasan Palloseuraa. Hän on pelipaikaltaan keskuspuolustaja tai puolustava keskikenttäpelaaja. Lindeman debytoi Veikkausliigassa kaudella 2022. Lindeman aloitti jalkapallouransa kotikaupungissaan Kouvolassa pelaten Kolmosta paikallisissa Susissa, Peltirummussa ja Purhassa. Kaudeksi 2017 hän teki sopimuksen alueen ykkösseuran MYPA:n kanssa. Lindeman olikin mukana seuran noustessa kaudella 2017 Kolmosesta Kakkoseen ja kaudella 2018 Kakkosesta Ykköseen. Kausilla 2019 ja 2020 Lindeman pelasi sitten MYPA:n riveissä Ykköstä. Kun MYPA putosi kauden 2020 päättyessä Ykkösestä Lindeman siirtyi toiseen Ykkösen seuraan eli VPS:ään. Hän olikin mukana VPS:n noustessa kauden päätteeksi Veikkausliigaan. Seuraavina veikkausliigakausina Lindeman olikin VPS:n avauskokoonpanossa. Kauden 2022 päätteeksi hän teki kahden vuoden jatkosopimuksen VPS:ssä. Hän oli mukana vuonna 2023 SM-pronssia voittaneessa VPS:n joukkueessa. Kauden 2024 alkupuoliskolla Lindeman oli loukkaantuneena, joten kauden veikkausliigapelien määrä jäi aiempia vähäisemmäksi. == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Heimo Keränen

Heimo Keränen (s. 1959 Hyrynsalmi) on Hyrynsalmen kunnanjohtaja vuodesta 2017, hän toimi samassa virassa myös vuosina 2005–2013. Ensimmäisen kunnanjohtajakautensa jälkeen Keränen toimi Kainuun liiton aluekehitysjohtajana vuosina 2013–2017. Ennen Hyrynsalmen kunnanjohtajan virkaa hän oli Oulun yliopiston Kajaanin kehittämiskeskuksen kehityspäällikkö. Koulutukseltaan Keränen on filosofian tohtori. Hän väitteli vuonna 2012. == Lähteet == Luokka:Hyrynsalmen kunnanjohtajat Luokka:Vuonna 1959 syntyneet Luokka:Elävät henkilöt
Sisäinen passi

Sisä- tai kotimaan passi on eräänlainen henkilötodistus, joka myönnetään passimaisen vihkon muodossa. Sisäisillä passeilla voi olla useita käyttötarkoituksia, mukaan lukien: *Tavallinen passimuotoinen henkilötodistus (kuten nykyaikainen Venäjän sisämaanpassii) * Kansalaisten asuin- ja työpaikan rekisteröinti väestörekisteritarkoituksiin (kuten kiinalainen hukou) *Sisäisen muuttoliikkeen hallinta ja rajoittaminen (kuten Neuvostoliitossa) * Demografisten tietojen, kuten etnisen alkuperän, kansalaisuuden ja maahanmuuttoaseman, tallentaminen, joskus liittyvät rakenteelliseen syrjintään (kuten Etelä-Afrikan apartheid-passikirjat) *Pääsyn hallinta suljettuihin kaupunkeihin ja muihin herkkiin paikkoihin Kun passit syntyivät ensimmäisen kerran, sisäisten ja kansainvälisten passien välillä ei ollut selvää eroa. Myöhemmin jotkut maat kehittivät kehittyneitä passijärjestelmiä eri tarkoituksiin ja eri väestöryhmille. == Yhteenveto == Maat, joilla on tällä hetkellä sisäiset passit varsinaisessa merkityksessä (sisäisen muuttoliikkeen hallitsemiseksi), ovat: * Kiina (Hukou), * Vietnam (Hộ khẩu), * Pohjois-Korea (hoju) Seuraavat maat myöntävät sisäisiä passeja pääasiallisina henkilöasiakirjoina matkustus- ja tunnistamistarkoituksiin (vastaavasti muiden maiden henkilökorttipasseja): * Venäjän federaatio (Venäjän sisäinen passi) * Turkmenistan (Turkmenin sisäinen passi, "raýatlyk pasporty") Sisäisten passien tiedetään olevan aiemmin myöntäneet ja käyttäneet: * Venäjän keisarikunta ja sen seuraajavaltiot * Ranska, vuoteen 1862 asti * Kanada (tietyille alkuperäiskansojen ryhmille vuosina 1885–1941) * Amerikan konfederaatio * Yhdysvallat (afrikkalais-amerikkalaisille orjavaltioissa ennen sisällissotaa) * Neuvostoliitto (katso Neuvostoliiton sisäinen passi),Masha Gessen (16.1.2012) Passport for Life, New York Times * Osmanien valtakunta * Italia (passaporto per l'interno) * Liettua, vuosina 1919–1940, ei matkustamiseen tarkoitettu; vaan toimivat henkilöllisyystodisteina, jotka oikeuttavat käyttäjän Liettuan kansalaisuuteen. * Etelä-Afrikka, apartheid * Etelä-Korea (vuoteen 2008 asti) * Irak (vuoteen 2016, korvattu kansallisella henkilökortilla) * Saksa (1938–1943) * Ruotsi (vuoteen 1860 asti) * Ukraina (vuoteen 2020 asti; uusi asiakirja, jota kutsutaan toisinaan "passikortti", mutta se ei sisällä rajoituksia sisäiselle muuttoliikkeelle) ==Lähteet== Luokka:Passit
Kalispell

Kalispell on kaupunki Yhdysvalloissa Montanan osavaltiossa. Vuoden 2020 väestönlaskennassa Kalispellissa oli 24 558 asukasta. Kaupunki toimii Flatheadin piirikunnan hallintokeskuksena. == Väestö == Vuoden 2020 väestönlaskennassa Kalispellin asukasluku oli 24 558\. Arvion mukaan asukkaista valkoisia on 90,4 %, aasialaisia 1,6 %, alkuperäisasukkaita 1,2 % ja mustia 0,5 %. Asukkaista 5,5 % kuuluu kahteen tai useampaan rotuun. 5,1 % asukkaista puhuu kotonaan jotain muuta kieltä kuin englantia ja 3,2 % asukkaista on syntynyt ulkomailla. == Lähteet == == Aiheesta muualla == Luokka:Montanan kaupungit
Duma Boko

Duma Boko (s. 1969) on Botswanan istuva presidentti. Hän vannoi virkavalansa 1. marraskuuta 2024 voitettuaan aikaisemman presidentin Mokgweetsi Masisin yllättäviksi luonnehdituissa vaaleissa, joissa Boko edusti oppositiopuolue Umbrella for Democratic Changea ja Masisi pitkään maata hallinnutta Botswanan demokraattipuoluetta. Boko on ammatiltaan juristi. ==Elämäkerta== Duma Boko syntyi Mahalapyen pikkukaupungissa Botswanan Central Districtin alueella 1969. Boko on opiskellut lakia ensin Botswanassa ja myöhemmin Harvardin yliopistossa Yhdysvalloissa erikoistuen ihmisoikeuksiin. Lakiurallaan hänestä tuli yksi kotimaansa johtavista juristeista. ===Poliittinen ura=== Bokosta tuli Botswanan kansallisen rintaman (Botswana National Front, BNF) johtaja vuonna 2010. BNF mukaili aikanaan kommunistista linjaa, mutta sen sanotaan sittemmin liikkuneen kohti keskustaa. BNF oli oppositiopuolue, joka hävisi useita vaaleja. Boko oli tähän turhauduttuaan mukana perustamassa oppositiopuolueiden liittoumana syntynyttä uutta Umbrella for Democratic Change- eli UDC- puoluetta. Bokoa arvosteltiin 2010-luvulla, kun hän oli itse kritisoinut Botswanan yliopiston henkilökuntaa. Tämä nähtiin joissakin piireissä hyökkäyksenä maan koulutusjärjestelmää vastaan. ===Presidenttinä=== Boko asettui kolmatta kertaa ehdolle Botswanan presidentinvaaleissa vuonna 2024 UDC:n ehdokkaana. Hän ajoi kampanjassaan valtion suurempaa osuutta maan taloudessa ja kestävää kehitystä. Hänen kilpailijansa muiden ohella oli maata sen itsenäisyydestä saakka hallinneen Botswanan demokraattipuolueen (Botswana Democratic Party, BDP) istunut presidentti Mokgweetsi Masisi. Boko voitti BDP:n istuvan presidentin ja vannoi virkavalansa 1. marraskuuta 2024. Vaalivoittoa luonnehdittiin yllätykseksi. BDP:n tappioon mainittiin vaikuttaneen esimerkiksi maan taloudelliset vaikeudet, joita synnyttivät esimerkiksi timanttien maailmanmarkkinoiden laskusuhdanne ja sen jälkivaikutukset maailmanlaajuisesti suurimmassa korkealaatuisten timanttien tuottajamaassa. ==Lähteet== Luokka:Elävät henkilöt Luokka:Vuonna 1969 syntyneet Luokka:Botswanan presidentit
Nunnan seisake

Nunnan seisake (), (ratakm 188, 361) oli Rantaradalla toiminut seisake, joka sijaitsi Piikkiön ja Littoisten rautatieasemien välillä. Se avattiin liikenteelle 31.3.1933 ja oli viimeisen kerran käytössä 26.5.1979. Se sijaitsi Piikkiön kunnassa, joka kuuluu nykyään Kaarinan kaupunkiin. ==Lähde== Luokka:Varsinais-Suomen lakkautetut rautatieliikennepaikat Rautatieasema Luokka:Kaarinan rakennukset ja rakennelmat
Gabriel Arctopolitanus

Gabriel Arctopolitanus (k. 10. joulukuuta 1682 Pori) oli suomalainen luterilainen pappi ja valtiopäivämies.Arctopolitanus, Gabriel (-1682) Akatemiasampo, viitattu 2.11.2024 Arctopolitanuksen vanhemmat olivat Ulvilan kirkkoherra Grels Arctopolitanus (Gregorius Thomæ, k. 1662) ja Agneta Mattsdotter. Arctopolitanus kirjoitti ylioppilaaksi Turussa vuonna 1647 tai 1648. Hän valmistui filosofian maisteriksi vuonna 1656 ja sai pappisvihkimyksen Turun hiippakunnassa 9. tammikuuta 1657. Arctopolitanus toimi kappalaisena Turussa ja pääsi Ulvilan kirkkoherraksi vuonna 1665. Hän oli lääninrovasti vuosina 1677–1681. Ruotsin säätyvaltiopäivien valtiopäivämiehenä hän oli vuosina 1659–1660. Arctopolitanuksesta tuli vapaaherra Kustaa Evertinpoika Hornin kotisaarnaaja vuonna 1657. Arctopolitanus oli naimisissa Kristina Pettersdotter Udnien (k. 1718) kanssa. Gregorius Arctopolitanus oli hänen poikansa. == Lähteet == Luokka:Suomen evankelis-luterilaisen kirkon papit Luokka:Ruotsin säätyvaltiopäivien valtiopäivämiehet Luokka:Syntymävuosi puuttuu Luokka:Vuonna 1682 kuolleet
Gustaf Fredrik Wirsén

Gustaf Fredrik Wirsén (21. lokakuuta 1779 Viapori – 9. joulukuuta 1827) oli ruotsalainen kreivi, poliitikko ja virkamies. Hän oli yksi Kaarle XIV Juhanan merkittävimmistä neuvonantajista erityisesti talousasioissa.Wirsén, Gustaf Fredrik Svenska Akademien, viitattu 2.11.2024 Wirsén oli Ranskan–Ruotsin sodassa ylisotakomissaari ja kenttätoimiston päällikkö vuosina 1805–1807. Hänet nimitettiin valtiokomissaariksi valtiokonttoriin vuonna 1807. Wirsénistä tuli sota-asioiden valtiosihteeri vuonna 1812 ja valtiokonttorin johtaja vuonna 1818. Hänestä tuli valtakunnan yleisten asioiden neuvoston jäsen vuonna 1809. Vuonna 1824 hänet nimitettiin ministeriksi. Wirsén oli Kuninkaallisen sotatieteiden akatemian jäsen vuodesta 1808 ja Ruotsin kuninkaallisen tiedeakatemian jäsen vuodesta 1817. Wirsén aateloitiin vuonna 1812. Hänestä tuli vapaaherra vuonna 1815 ja kreivi vuonna 1826. Wirsén valittiin Ruotsin akatemiaan 12. kesäkuuta 1826 Isac Reinhold Blomin seuraajana. Hän oli Ruotsin akatemiaan myös valitun Carl David af Wirsénin isoisän veli. == Lähteet == Luokka:Ruotsalaiset kreivit Luokka:Ruotsalaiset poliitikot Luokka:Ruotsin akatemian jäsenet Luokka:Vuonna 1779 syntyneet Luokka:Vuonna 1827 kuolleet
Gustaf Martin von Essen

Gustaf Martin von Essen (30. toukokuuta 1883 Kortesjärvi – 12. helmikuuta 1954 Vaasa) oli suomalainen lääkäri, joka sai professorin arvonimen. Von Essenin vanhemmat olivat kirkkoherra Gustaf von Essen ja Maria Louise Mandellöf ja puoliso vuodesta 1914 sairaanhoitaja Martha Gunilla Tawast. Von Essen tuli ylioppilaaksi 1902 ja valmistui lääketieteen kandidaatiksi 1906 ja lisensiaatiksi 1911. Hän oli valmistuttuaan ensin lääkäri Porvoossa ja Närpiössä ja sitten Kristiinankaupungin kaupunginlääkäri ja sairaalan lääkäri 1912–1922 ja Vaasan lääninsairaalan ylilääkäri 1922–1951, toimien vuodesta 1931 Seinäjoella. Eläköidyttyään hän hoiti vielä yksityispraktiikkaa Vaasassa. Kristiinankaupungin kaupunginvaltuuston jäsen von Essen oli 1914–1917, toimien sen varapuheenjohtajana 1917. Hän oli myös va. sotilassairaalan lääkäri 1918–1919, talvisodan aikana 1939–1940 sotasairaalan päällikkölääkäri ja jatkosodan aikana 1941–1944 sotasairaalan johtajalääkäri Seinäjoella. Von Essen sai professorin arvonimen 1950. (ei-vapaa) == Lähteet == Luokka:Suomalaiset lääkärit Luokka:Suomalaiset aateliset Luokka:Suomalaiset professorin arvonimen saaneet Luokka:Kristiinankaupungin kaupunginvaltuutetut Luokka:Vuonna 1883 syntyneet Luokka:Vuonna 1954 kuolleet
OpFires

OpFires (koko nimeltään Operational Fires) on kehitteillä oleva yhdysvaltalainen maasta laukaistava hypersooninen ohjus, jonka taistelukärkenä on jonkintyyppinen liitokärki. Järjestelmää kehittää DARPA, ja projektin tärkeimpänä kumppaniyhtiönä on Lockheed Martin. == Kehitys == Projekti uuden 500–5 500 kilometriin yltävän hypersoonisen ohjuksen kehittämiseksi alkoi DARPAn ja Yhdysvaltain maavoimien yhteistyönä vuonna 2017. Vielä tuolloin voimassa ollut INF-sopimus kielsi tämänkaltaiset keskimatkan risteily- ja ballistiset ohjukset, mutta väitetysti ei hypersoonisia. Nimi Operational Fires viittaa taktisen ja strategisen tason väliin jäävään operatiiviseen keskimatkan vaikutuskykyyn, joka projektissa yritetään luoda. OpFiresin on tarkoitus olla niinikään hypersoonista, mutta pidemmän kantaman Long-Range Hypersonic Weaponia (LRHW) pienempi ja edullisempi, ja siten soveltuvampi suuren määrän ohjuksia vaativiin hyökkäyksiin. Järjestelmän tarkoitus on kyetä iskemään ohjuspuolustuksen läpi kohteisiinsa hyvin tarkasti ja nopeasti. Yksi täkeimpiä uusia ominaisuuksia on kiinteää ajoainetta käyttävä moottori, joka voidaan sammuttaa kesken lennon. Normaalisti tälläinen moottori on päällä kunnes ajoaine loppuu, joten uusi teknologia mahdollistaa iskut myös maksimikantamaa huomattavasti lähemmäksi, kun moottori voidaan sammuttaa halutussa kohdassa. Järjestelmää kehittää DARPA, ja projektin pääyhteistyökumppanina on Lockheed Martin, joka muun muassa rakentaa ohjukset. Ohjusten laukaisumoottorit toimittaa Northrop Grumman. Ohjuksen ensimmäinen koelaukaisu tehtiin heinäkuussa 2022 White Sands Missile Rangessa. == Suunnittelu == OpFiresin kantama on suunnitellusti 1 609 kilometriä (1 000 mailia). Ohjus on hypersooninen eli se lentää yli viisinkertaisella äänennopeudella, mikä tarkoittaa, että se saavuttaa kantaman sisällä olevan kohteen teoreettisesti maksimissaan 20 minuutissa. Ohjus on kaksivaiheinen. Alemman vaiheen rakettimoottori laukaisee ohjuksen korkealle ilmaan ja ylempi vaihe kuljettaa sitä hypersoonisella nopeudella kohti maalia. Ylempi vaihe sisältää uudentyyppisen sammutettavan kiinteäajoaineisen rakettimoottorin. OpFires-ohjuksen taistelukärkenä on liikkeisiin kykenevä liitokärki (boost- glide weapon), jonka muuttuva lentorata tekee torjunnasta vaikeaa. Ohjuksella voidaan tiettävästi kuljettaa erityyppisiä liitokärkiä. Liitolaite on todennäköisesti sama kuin AGM-183A ARRWissa. OpFires-ohjus laukaistaan kontista, jota voi kuljettaa lähes mikä tahansa Palletized Load System -kuormajärjestelmän omaava asevoimien kuorma-auto. Tämä mahdollistaa hyvän käyttöjoustavuuden, koska ei tarvita varta vasten suunniteltua ohjuslavettia. == Lähteet == Luokka:Yhdysvaltalaiset ohjukset
Roquebillière

Roquebillière on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Vésubiejoen varrella, noin 50 kilometriä Nizzan kaupungista pohjoiseen. pienoiskuva|vasen|Saint-Michel- du-Gastin kirkko == Historia == Kunnan historia ulottuu 1000-luvulle. 1200-luvulla rakennettiin ensimmäinen linna, jota seurasi vuonna 1376 perustettu kylä ja kirkko. Näitä ei ole enää olemassa, mutta ne ovat saattaneet sijaita vanhan kaupungin, Roquebillière-le-Vieux’n paikalla. Joen toisella puolella oli Gast-niminen tila 1000-luvun jälkipuoliskolla. Siellä oleva kirkko uskottiin Johanniittain ritarikunnan huomaan vuonna 1141. Kirkko rakennettiin uudelleen vuonna 1533, ja se sai nimen Saint-Michel-du-Gastin kirkko. == Luonnononnettomuudet == Kuntaa ovat koetelleet vuosisatojen aikana usea luonnononnettomuudet, kuten maanjäristykset, maanvyörymät ja tulvat. Viimeisin tuhoisa maanvyörymä oli vuonna 1926, jolloin puolet kylästä tuhoutui. Viimeisin tuhoa kylvänyt tulva koettiin vuonna 2020. Tiedosto:Catastrophe de Roquebillière près de Nice (Agence Meurisse, 1926).jpg|Vuoden 1926 maanvyörymä Tiedosto:Roquebillière après la tempête Alex.jpg|Vuoden 2020 tulvan tuhoja ==Lähteet== ==Aiheesta muualla== Luokka:Alpes-Maritimesin kunnat
Berean Fellowship of Churches

Berean Fellowship of Churches on yhdysvaltalainen baptistinen kirkkokunta. Kirkkokunta perustettiin 21. elokuuta 1932 Nebraskan North Plattessa. Aluksi kirkkokunta tunnettiin nimellä Church of the Open Bible, mutta vuonna 1935 nimi muutettiin muotoon Berean Fundamental Church. Kirkkokunnalla on nykyisin 57 seurakuntaa eri osavaltioissa. Kirkkokunnan seurakunnat vihkivät ainoastaan miehiä seurakunnan paimenen tehtäviin. Sekä miehiä että naisia voidaan valtuuttaa tiettyihin tehtäviin seurakunnissa, mutta vain kolmen vuoden ajaksi. Luvat voidaan kuitenkin uusia kolmen vuoden jälkeen. Yhteisön paikallisseurakunnat ovat itsehallinnollisia ja niitä johtaa usein vanhimmisto tai vanhin. == Lähteet == Luokka:Baptismi Yhdysvalloissa Luokka:Kristinusko Nebraskassa
Yūsuke Ōyama

Yūsuke Ōyama (; s. 25. toukokuuta 1994) on japanilainen baseball-pelaaja. Hän on ammattilainen Hanshin Tigers -seurassa Nippon Professional Baseballin Central Leaguessa. == Aiheesta muualla == Luokka:Japanilaiset baseballpelaajat Luokka:Vuonna 1994 syntyneet Luokka:Elävät henkilöt
North American Baptist Conference

North American Baptist Conference (lyh. NAB) on yhdysvaltalainen baptistinen kirkkokunta. Kirkkokunta on suurin saksalaistaustaisten seurakuntien järjestö Yhdysvalloissa ja Kanadassa. Kirkkokuntaan kuuluu yhteensä yli 400 yhteistyöseurakuntaa, jotka on jaettu 12 maantieteelliseen alueeseen. NAB:n ulkomaisiin lähetyskenttiin kuuluvat muun muassa Kamerun, Brasilia, Japani, Unkari, Romania, Aasia ja Nigeria. == Lähteet == Luokka:Baptismi Yhdysvalloissa Luokka:Kristinusko Kaliforniassa